《小金山怀郭景纯参军》
明代·刘克治

苍梧云暗九峰疑，砥柱孤高郁水湄。南海衣冠谁望气，弘农太守是吾师。

学仙已尽青囊秘，委运唯应天化随。紫翠祇今霄汉远，无劳赋笔拟湘离。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。